stanford-oval/wikipedia huggingface dataset:
Pyöräily kesäolympialaisissa 2000
Mitalistit > Miehet > Ratapyöräily

| 0 | 1 | 2 | 3 |
| --- | --- | --- | --- |
| Tapahtuma | Kultaa | Hopeaa | Pronssia |
| Aika-ajo |  Jason Queally |  Stefan Nimke |  Shane Kelly |
| Sprintti |  Marty Nothstein |  Florian Rousseau |  Jens Fiedler |
| Pisteajo |  Joan Llaneras |  Milton Wynants |  Aleksei Markov |
| Keirin |  Florian Rousseau |  Gary Neiwand |  Jens Fiedler |
| Takaa-ajo |  Robert Bartko |  Jens Lehmann |  Bradley McGee |
| Madison |  Australia Brett Aitken Scott McGrory |  Belgia Etienne De Wilde Matthew Gilmore |  Italia Silvio Martinello Marco Villa |
| Joukkuesprintti |  Ranska Florian Rousseau Arnaud Tournant Laurent Gané |  Yhdistynyt kuningaskunta Chris Hoy Craig Maclean Jason Queally |  Australia Gary Neiwand Sean Eadi Darryn Hill |
| Joukkuetakaa-ajo |  Saksa Guido Fulst Robert Bartko Daniel Becke Jens Lehmann |  Ukraina Serhi Tšernjavski Serhi Matvjejev Oleksandr Symonenko Oleksandr Fedenko |  Yhdistynyt kuningaskunta Paul Manning Chris Newton Bryan Steel Bradley Wiggins |
Mitalistit > Miehet > Maantiepyöräily

| 0 | 1 | 2 | 3 |
| --- | --- | --- | --- |
| Tapahtuma | Kultaa | Hopeaa | Pronssia |
| Maantieajo |  Jan Ullrich |  Aleksandr Vinokurov |  Andreas Klöden |
| Aika-ajo |  Vjatšeslav Jekimov |  Jan Ullrich | – |
Aika-ajossa kolmanneksi sijoittui alun perin Lance Armstrong, mutta KOK hylkäsi hänen suorituksensa vuonna 2013 dopingin käytön takia. KOK ei lopulta jakanut pronssimitalia lainkaan. Aika-ajossa neljänneksi sijoittui alun perin Abraham Olano.
Mitalistit > Miehet > Maastopyöräily

| 0 | 1 | 2 | 3 |
| --- | --- | --- | --- |
| Tapahtuma | Kultaa | Hopeaa | Pronssia |
| Maastoajo |  Miguel Martinez |  Filip Meirhaeghe |  Christoph Sauser |
Mitalistit > Naiset > Ratapyöräily

| 0 | 1 | 2 | 3 |
| --- | --- | --- | --- |
| Tapahtuma | Kultaa | Hopeaa | Pronssia |
| Aika-ajo |  Félicia Ballanger |  Michelle Ferris |  Cuihua Jiang |
| Sprintti |  Félicia Ballanger |  Oksana Grišina |  Iryna Janovytš |
| Pisteajo |  Antonella Bellutti |  Leontien Zijlaard-van Moorsel |  Olga Sljusareva |
| Takaa-ajo |  Leontien Zijlaard-van Moorsel |  Marion Clignet |  Yvonne McGregor |
Mitalistit > Naiset > Maantiepyöräily

| 0 | 1 | 2 | 3 |
| --- | --- | --- | --- |
| Tapahtuma | Kultaa | Hopeaa | Pronssia |
| Maantieajo |  Leontien Zijlaard-van Moorsel |  Hanka Kupfernagel |  Diana Žiliūtė |
| Aika-ajo |  Leontien Zijlaard-van Moorsel |  Mari Holden |  Jeannie Longo |
Mitalistit > Naiset > Maastopyöräily

| 0 | 1 | 2 | 3 |
| --- | --- | --- | --- |
| Tapahtuma | Kultaa | Hopeaa | Pronssia |
| Maastoajo |  Paola Pezzo |  Barbara Blatter |  Margarita Fullana |
Mitalitaulukko

| Sija | Maa | Kultaa | Hopeaa | Pronssia | Yhteensä |
| --- | --- | --- | --- | --- | --- |
| 1. |  Ranska | 5 | 2 | 1 | 8 |
| 2. |  Saksa | 3 | 4 | 3 | 10 |
| 3. |  Alankomaat | 3 | 1 | 0 | 4 |
| 4. |  Italia | 1 | 0 | 1 | 3 |
| 5. |  Australia | 1 | 2 | 3 | 6 |
| 6. |  Yhdistynyt kuningaskunta | 1 | 1 | 2 | 4 |
| 6. |  Venäjä | 1 | 1 | 2 | 4 |
| 8. |  Yhdysvallat | 1 | 1 | 0 | 2 |
| 9. |  Espanja | 1 | 0 | 1 | 2 |
| 10. |  Belgia | 0 | 2 | 0 | 2 |
| 11. |  Sveitsi | 0 | 1 | 1 | 2 |
| 11. |  Ukraina | 0 | 1 | 1 | 2 |
| 13. |  Kazakstan | 0 | 1 | 0 | 1 |
| 13. |  Uruguay | 0 | 1 | 0 | 1 |
| 15. |  Kiina | 0 | 0 | 1 | 1 |
| 15. |  Liettua | 0 | 0 | 1 | 1 |
Cenk Tosun

Cenk Tosun vuonna 2016.
Cenk Tosun (s. 7. kesäkuuta 1991 Wetzlar, Saksa) on turkkilais-saksalainen jalkapalloilija, pelipaikaltaan hyökkääjä. Hän edustaa Turkin Superliigassa pelaavaa Fenerbahçea.
Tosun pelasi saksalaisseura Eintracht Frankfurtin junioreissa ja pääsi edustusjoukkueessa pelaamaan yhdessä bundesliigaottelussa toukokuussa 2010. Tammikuussa 2011 hän siirtyi Turkkiin, jossa hän edusti Gaziantepsporia kesään 2014 saakka ja sen jälkeen Beşiktaşia tammikuuhun 2018. Hän pelasi Turkin Superliigassa yhteensä 205 ottelua ja teki niissä 80 maalia. Hän voitti Turkin-mestaruuden 2016 ja 2017. Kausina 2016–2017 ja 2017–2018 hän pelasi Mestarien liigassa yhteensä 12 ottelua ja teki niissä viisi maalia.
Tammikuussa 2018 Tosun siirtyi englantilaisseura Evertoniin. Ensimmäisellä kaudella hän pelasi Valioliigassa 14 ottelua, joissa hän teki viisi maalia. Kaudella 2018–2019 hän pelasi 25 liigaottelua ja teki niissä kolme maalia. Syksyllä 2019 hän pelasi viisi liigaottelua ja teki niissä yhden maalin. Tammikuussa 2020 hän siirtyi lainalle Crystal Palaceen, jossa hän puolen vuoden aikana myös pelasi viisi valioliigaottelua ja teki yhden maalin. Kahdella seuraavalla kaudella Tosun pelasi Evertonissa enää yhteensä kuusi valioliigaottelua. Hän oli jo helmikuusta 2021 kauden loppuun lainalla Beşiktaşissa ja siirtyi sinne kesällä 2022 pysyvästi. Hän pelasi Beşiktaşissa paluunsa jälkeen 69 superliigaottelua ja teki niissä 24 maalia. Hän siirtyi heinäkuussa 2024 Fenerbahçeen.
Tosun pelasi useissa Saksan juniorimaajoukkueissa mutta siirtyi sittemmin edustamaan Turkkia. Ensiesiintymisensä Turkin A-maajoukkueessa hän teki lokakuussa 2013 MM-karsintaottelussa Alankomaita vastaan. EM-kilpailuissa 2016 hän pelasi yhdessä ottelussa avauskokoonpanossa ja tuli yhden ottelun lopussa vaihdosta kentälle. EM-kilpailuissa 2024 hän tuli alkulohko-ottelussa Tšekkiä vastaan vaihdosta kentälle ja teki lisäajalla 2–1-voittomaalin. Myös tappiollisessa puolivälieräottelussa Alankomaita vastaan hän tuli vaihdosta kentälle. Tosun on pelannut lokakuun 2024 puoliväliin mennessä 53 maaottelua ja tehnyt niissä 21 maalia.
Aiheesta muualla

Kuvia tai muita tiedostoja aiheesta Cenk Tosun Wikimedia Commonsissa
Turkin joukkue – Jalkapallon EM-kilpailut 2024
1 Günok |
2 Çelik |
3 Demiral |
4 Akaydin |
5 Yokuşlu |
6 Kökçü |
7 Aktürkoğlu |
8 Güler |
9 Tosun |
10 Çalhanoğlu |
11 Yazıcı |
12 Bayındır |
13 Kaplan |
14 Bardakcı |
15 Özcan |
16 Yüksek |
17 Kahveci |
18 Müldür |
19 Yıldız |
20 Kadıoğlu |
21 Yılmaz |
22 Ayhan |
23 Çakır |
24 Kılıçsoy |
25 Akgün |
26 Yıldırım |
Valmentaja Montella
Ramsay

Ramsay voi tarkoittaa seuraavia:
Sukuja

Ramsay, skotlantilainen klaani
Ramsay, suomalainen suku, skotlantilaisen Ramsay-suvun haara
Henkilöitä > Etunimi

Ramsay MacDonald (1866–1937), yhdistyneen kuningaskunnan pääministeri
Nolan Ramsay North (s. 1970), yhdysvaltalainen näyttelijä
Titian Ramsay Peale (1799–1885), yhdysvaltalainen luonnontieteilijä, maalari ja valokuvaaja* Lynne Ramsay (s. 1969), skotlantilainen elokuvaohjaaja
Muita

Myoklonusepilepsia (myös: Ramsay-Huntin oireyhtymä), peittyvästi periytyvä oireyhtymä
Mangrovemesikot (lat. Ramsayornis), lintusuku
Raimo Salminvuo

| Raimo Salminvuo> Henkilötiedot |
| --- | --- |
Syntynyt: 4. syyskuuta 1940 (ikä 84) Helsinki
Kansalaisuus:  suomalainen
Arvonimi: kauppaneuvos
Raimo Salminvuo (s. 4. syyskuuta 1940 Helsinki) on suomalainen yritysjohtaja ja poliittinen vaikuttaja. Koulutukseltaan hän on merkonomi.
Ura

Salminvuon ura alkoi helsinkiläisen Radioliike Oy J. Henrikssonin pääkirjanpitäjänä vuonna 1961, mutta jo samana vuonna hän siirtyi päälliköksi Suomen Väriteollisuus Oy:n kauppa- ja rakennusmaaliosastolle. Vuonna 1965 hän perusti Korsoon oman yrityksen, Maalikulma Salminvuo & Co:n. Maalikauppa sijaitsi kokoomuspoliitikko Kauko Kammosen omistaman valimon yhteydessä. Seuraavana vuonna hän aloitti Suomen Värikauppiaat ry:n hallituksessa.
Vuonna 1982 Maalikulma avasi suurmyymälän Koivuhaassa. Vuonna 1987 yrityksestä tuli osakeyhtiö ja sen nimeksi tuli Vantaan Maalikulma Oy. 1980-luvun lopulla Salminvuo myi yrityksensä, jolloin sen nimi muutettiin muotoon Värikauppa Maalikulma Oy. Salminvuo jatkoi sen toimitusjohtajana vuoteen 1992 asti, jolloin yhtiö haettiin konkurssiin samalla, kun sen emoyhtiö Euromarket Ltd Oy meni konkurssiin.
1980-luvun lopulla hän alkoi toimia Vantaan kunnallispolitiikassa. Hän perusti myös Korson Invest Oy:n ja oli yksi Granitti-yhtymä Oy:n perustajaosakkaista. Uusien yritysten kautta hänen liiketoimintansa siirtyi vähitellen kiinteistökauppaan. Salminvuon liikekumppaninsa Veikko Eklundin kanssa perustaman Graniitti-yhtymän konkurssi aiheutti rahoittajilleen Säästöpankkien Keskus-Osake-Pankille ja Keski-Uudenmaan Säästöpankille yli sadan miljoonan markan luottotappiot.
Vuonna 1996 Salminvuo  tuomittiin vuoden ja kahdeksan kuukauden ehdottomaan vankeusrangaistukseen törkeästä lahjuksen otosta. Salminvuon ja Eklundin Holvikiinteistöt oli luvannut järjestää Vepema Oy:lle Salminvuon asemaa käyttäen kaavamuutoksella lisää rakennusoikeutta automarketin rakentamiseksi miljoonan markan maksua vastaan. Kaavamuutos kaatui kaavoituslautakunnasta ja jo 100 000 markan lahjuksen maksanut Vepeman toimitusjohtaja Matti Kaivola kanteli eduskunnan oikeusasiamiehelle. Holvikiinteistöt oli sopinut myös Rakennusliike Puolimatkan kanssa Tammiston kaavoituksen jouduttamisesta siten, että Puolimatka maksoi Holvikiinteistöille 115 000 markkaa, josta Salminvuo maksoi edelleen 50 000 markkaa sekä SDP:n että kokoomuksen paikallisjärjestöille. Oikeudenkäynnin kolmas haara koski Yritys-Sampoa, joka oli myöntänyt Salminvuolle kymmenen miljoonan markan lainan vastineeksi siitä, että Vantaa siirtäisi vakuutuksensa Pohjolalta Sammolle. Salminvuo joutui luopumaan luottamustehtävistään, kun Vantaan Sanomat oli paljastanut tapauksen. Lehti ja toimittaja Risto Hietanen saivat uutisesta tutkivan journalismin Lumilapio-palkinnon. Salminvuo oli väittänyt lehdelle olleensa matkoilla Belgiassa mutta keskusrikospoliisi oli vahvistanut Vantaan kaupungille Salminvuon olleen pidätettynä.
Vuonna 2001 Helsingin hovioikeus katsoi Keski-Uudenmaan Säästöpankin johdon aiheuttaneen yli 300 miljoonan markan korvausvelvollisuuden holtittomalla luotonannolla. Salminvuon ja muiden hallitusjäsenten maksettavaksi tuomittu korvaus soviteltiin kolmeen miljoonaan markkaan.
Luottamustoimia

Salminvuo aloitti vuonna 1966 Suomen Värikauppiaat ry:n hallituksessa ja toimi muun muassa Värikauppiasyhdistyksen hallituksen puheenjohtajana ja monissa alan keskusliikkeen Väritukku Oy:n luottamustehtävissä.
1960-luvulta lähtien hän toimi Korson liikemiesyhdistyksessä, muun muassa puheenjohtajana ja Korson Teollisuus- ja Virkamieskerhon hallituksessa. Hän toimi myös Korson suuralueen kehittämistoimikunnan puheenjohtajana 1990-luvulla.
1985 Salminvuo valittiin Kansallisen Kokoomuksen ehdokkaana Vantaan kaupunginvaltuustoon. Seuraavana vuonna hänestä tuli kaupunginhallituksen varajäsen ja vuonna 1989 varsinainen jäsen.
Kokoomuksen Vantaan aluejärjestön puheenjohtajuus vuonna 1987
Keski-Uudenmaan Säästöpankin hallituksessa
Tiedekeskus Heurekan hallituksen puheenjohtaja 1991–1994
Vantaan kaupunginvaltuuston puheenjohtaja 1993–1994
Salminvuo on osallistunut myös rotareiden ja kokoomuksen aluejärjestön toimintaan ja tukenut esimerkiksi Vantaan invalidi-, maanpuolustus-, partio- ja urheilujärjestöjä.
Tunnustuksia

Vantaan vuoden yrittäjä 1985
Maalikulma valittiin Vuoden Värisilmäliikkeeksi vuonna 1986
reservin yliluutnantti (1986)
kauppaneuvoksen arvo vuonna 1991
Perinneruoka

Perinteinen bulgarialainen joulupöytä.
Perinneruoka on ruokaa, jonka sisältöön, valmistamiseen, tarjoiluun ja syömiseen liittyvä tieto, tapa ja osaaminen on siirtynyt sukupolvelta toiselle.
Perinneruoat ovat tärkeä osa monien juhlapyhien, esimerkiksi joulun ja pääsiäisen viettoa. Ruoan merkitys juhlassa oli entisaikaan erityisen suuri, koska ravintoa ei aina ollut riittävästi.
Tietyn alueen keittiön määrittelevät kolme päätekijää: perusraaka-aineet, valmistustavat ja tavallisimmat mausteet. Tiettyyn kulttuuriin kasvaneet ihmiset suosivat tottumustensa mukaista ruokaa ja mieltävät tietyt ravinnoksi kelpaavat raaka-aineet epämiellyttäviksi, jos niitä ei tunneta tai pidetä hyväksyttävinä kyseisessä kulttuurissa. Ruokakulttuurit ovat syntyneet ravinnon hankintatapojen, ruoanvalmistustapojen ja nauttimistapojen yhteisvaikutuksena. Välimeren alueella on perinteisesti käytetty ruoanlaitossa oliiviöljyä, pähkinöitä, pakokasveja, kalaa ja äyriäisiä. Italiassa Pastaruoat ovat perinneruokia. Pastatyypit ovat jakautuneet pohjoisen ja etelän välillä. Pohjois-italiasssa käytetään litteää tuorepastaa, jonka valmistuksessa on käytetty kananmunaa. Etelä-Italiassa taaskäytetään putkimaisia pastatyyppejä. Aasiassa yleisimpiä ja perinteisimpiä ovat wokkiruoat ja keittoruoat. Perinteisimmin käytettyjä raaka-aineita ovat riisi, vihannekset, mausteseokset ja yrtit.
Perinneruoat eivät aina ole kovin alkuperäisiä siinä mielessä, että ne olisi keksitty kyseisellä alueella. Monet suomalaiset maaseudun ruokalajit ovat muunnelmia herrasväen vastaavista, jotka taas ovat usein peräisin Suomen ulkopuolelta. Esimerkiksi savolainen alatoopi ei välttämättä ole kovinkaan lähellä ranskalaista esikuvaansa. Nykyisin tarjottavat perinneruoat ovat myös nykyihmisen makuun ja nykyajan valmistustapoihin sopeutettuja. Esimerkiksi muikun ja monien muiden pilaantuvien elintarvikkeiden perinteinen säilömistapa oli hapattaminen, joka ei vastaa nykymakua.
Suomen pitäjäruoat

Suomessa toteutettiin vuosina 1984–1988 suuri pitäjäruokaprojekti, jota johti tv-kokkina tunnetuksi tullut Jaakko Kolmonen innostuttuaan savolaisen kotiseutuneuvos Bertta Räsäsen alkuperäisajatuksesta. Keskeisesti mukana oli myös Marttaliitto. Jokaiselle kunnalle, myös sodissa rajan taa Karjalaan jääneelle, valittiin yksi tai useampi vain sille tyypillinen ruokalaji. Joistakin ruoista tuli kilpailua kuntien välille: muurinpohjaletut hyväksyttiin kahden kunnan nimikkoruoaksi, klimppisoppa yli kolmenkymmenen. Projektin myötä syntyi vuonna 1988 julkaistu kirja Kotomaamme ruoka-aitta: Suomen, Karjalan ja Petsamon pitäjäruoat. 1980-luvulla Savossa äänestettiin jokaiselle kunnalle oma nimikkoruoka.
Aiheesta muualla

Kuvia tai muita tiedostoja aiheesta Perinneruoka Wikimedia Commonsissa
Prisoner of the Night

| Prisoner of the Night Golden Earring |
| --- | --- | --- |

Studioalbumin tiedot
 Julkaistu: lokakuu 1980
 Formaatti: LP
 Tuottaja(t): George Kooymans
 Tyylilaji: hard rock
 Kesto: 36.48
 Levy-yhtiö: Polydor Records
Golden Earringin muut julkaisut
| No Promises...No Debts 1979 | Prisoner of the Night 1980 | 2nd Live 1982 |
Prisoner of the Night on hollantilaisen rockyhtye Golden Earringin albumi vuodelta 1980.
Kappaleet > A-puoli

Long Blond Animal – 3.36 (säv. Hay, Kooymans)
No For An Aswer – 4.13 (säv. Hay, Kooymans)
My Town – 3.06 (säv. Hay, Kooymans)
Prisoner Of The Night – 4.50 (säv. Hay, Kooymans)
I Don't Wanna Be Nobody Else – 4.11 (säv. Hay, Kooymans)
Kappaleet > B-puoli

Cut 'Em Down To Size – 3.23 (säv. Gerritsen, Hay, Kooymans, Zuiderwijk)
Will & Mercy – 3.36 (säv. Hay, Kooymans)
Come In Outerspace – 4.24 (säv. Hay, Kooymans)
Going Crazy Again – 4.59 (säv. Hay, Kooymans)
Kokoonpano

George Kooymans – kitara, laulu
Rinus Gerritsen – basso, kosketinsoittimet
Barry Hay – huilu, laulu
Cesar Zuiderwijk – rummut
Robert Jan Stips - syntetisaattori, kosketinsoittimet
Kokoonpano > Muut

Tony Britnel - tenorisaksofoni, saksofoni
Arviot

Allmusic:
Aiheesta muualla

Prisoner of the Night discogs.com -sivustolla
Kosti Kuronen

Kosti Kurosen suunnittelema entinen STS-pankin talo Tampereen Tammelassa (1976).
Kosti Antero Kuronen (5. maaliskuuta 1934 Viipuri – 2. huhtikuuta 2024 Helsinki) oli suomalainen arkkitehti.
Kuronen valmistui arkkitehdiksi Teknillisestä korkeakoulusta vuonna 1965 ja hänellä oli oma arkkitehtitoimisto. Kurosen tunnetuin suunnittelutyö on vuonna 1981 valmistunut Helsingin Kaivopiha ja siihen liittyvät liikerakennukset Citytalo ja Hansatalo, joissa oli Suomen ensimmäiset kaksoislasijulkisivut. Muita Kurosen suunnittelemia rakennuksia ovat Helsingissä entinen STS-pankin liiketalo Paasivuorenkadulla Siltasaaressa (1981) ja Talin keilahalli (1974), muualla Suomessa muun muassa Lahden suurhalli (1981), STS:n entinen liiketalo Tampereen Itsenäisyydenkadulla (1976), entiset tai nykyiset kunnantalot Puolangalla (1966), Vilppulassa (1968), Pudasjärvellä (1974), Jurvalla (1983) ja Vihdissä (1987) sekä Keravan kauppahalli (1985).
Kuronen voitti 1970-luvulla suunnittelukilpailun Helsingin Linnanmäen huvipuistoon kaavaillusta näköalatornista, jota ei kuitenkaan rakennettu.
Aloitettuaan 1970-luvulla golf-harrastuksen Kuronen erikoistui golfkenttien suunnitteluun. Hän suunnitteli Suomeen yli 50 golfkenttää, enemmän kuin kukaan toinen. Lisäksi hän suunnitteli pari suomalaisten suosimaa golfkenttää Viroon ja Espanjan Aurinkorannikolle.
Kuronen oli televisiokokkina tunnetun Sara La Fountainin isäpuoli.
Aiheesta muualla

Kosti Kurosen muistokirjoitus Helsingin Sanomissa
Kapea käytävä

| Kapea käytävä, Valtiot, yhteiskunnat ja vapauden kohtalo> The Narrow Corridor, States, Societies and the Faith of Liberty |
| --- | --- |

Alkuperäisteos
Kirjailija:  Daron Acemoğlu, James A. Robinson
Genre:  historia, yhteiskuntatiede
Julkaistu:  2019
Suomennos
Suomentaja:  Kimmo Pietiläinen
Kustantaja:  Terra Cognita
Julkaistu:  2020
Sivumäärä:  645
ISBN:  978-952-7367-01-8
Löydä lisää kirjojaKirjallisuuden teemasivulta
Kapea käytävä, Valtiot, yhteiskunnat ja vapauden kohtalo (alkuteos The Narrow Corridor, States, Societies and the Faith of Liberty) on taloustieteilijä Daron Acemoğlun ja yhteiskuntatieteilijä James A. Robinsonin vuonna 2019 julkaisema, vapauden syntyyn johtavia tekijöitä käsittelevä kirja.
Kirjan keskeinen väite on, että valtio ja yhteiskunta käyvät jatkuvaa kamppailua. Tämän kamppailun dynaamisessa tasapainossa sijaitsee alati muuttuva "kapea käytävä", jossa vapaus on mahdollinen. Valtio kykenee tarjoamaan ihmisille vakautta ja turvaa, mutta liian voimakas valtio yhteiskuntaan nähden ajautuu helposti vapauden tukahduttavaan despotismiin. Toisaalta liian heikko valtio johtaa helposti anarkiaan tai kirjoittajien "normien vankilaksi" kutsumaan tilaan, jossa voimakkaat yhteisönormit onnistuvat vakauttamaan elämän, mutta lukitsevat ihmiset ankaraan sosiaalisen normistoon.
Aiheesta muualla

Kirjan kotisivu kustantajan verkkosivustolla.
Rabbi

Rabbi Elia Ben Salomon Zalman, arvonimeltään Vilnan gaon.
Rabbi tai rabbiini (klassisessa hepr. ‏ רִבִּי‎, ribbī, nykyhepr. ‏רב‎, rav tai רבי, rabi) on juutalaisuudessa opettaja, viisas henkilö, kirjaimellisesti ”suuri (henkilö)”.
Rabbien rooli juutalaisessa yhteisössä on ollut ja on edelleen hyvin moninainen. Muinaisina aikoina nimityksellä tarkoitettiin niitä henkilöitä, jotka olivat erottautuneet juutalaisuuden pyhien kirjoitusten tutkimiseen. Babylonialaisen Talmudin aikoina 200-luvun jälkeen rabbit olivat auktoriteetteja juutalaisen lain tulkitsemisessa. Keskiajalla rabbit olivat vastuussa juutalaisen uskon ja lain opettamisesta ja lain soveltamisesta. Nykyisin rabbin toimenkuvaan kuuluu usein myös jumalanpalveluksissa toimiminen ja seurakunnan edustaminen ulkopuolelle.
Historia

Arvonimenä rabbi ei esiinny vielä Toorassa. Matteus (23:7) mainitsee sen merkityksessä ”mestarini”, jota fariseukset mielellään halusivat itsestään käytettävän. Rabbinimitykset suoritti sanhedrin 400-luvulle saakka, jolloin se lakkautettiin.
Babylonialaisessa Talmudissa rabbilla tarkoitettiin Raamatun ja suullisen lain tulkitsijaa ja puolustajaa. Rabbilla oli lähes aina myös siviiliammatti, josta hän sai elantonsa.
Keskiajalla rabbista tuli laintulkitsijan lisäksi opettaja, tuomari, saarnaaja ja juutalaisen seurakunnan henkinen johtaja. Yhteisön jäsenet saivat usein valita oman rabbinsa. Rabbin arvo määräytyi hänen oppineisuutensa mukaan, eikä heillä ollut hierarkiaa. Rabbit saivat säännöllistä palkkaa tai urakkapalkkaa suoritetuista tehtävistään riippuen. Rabbin tehtäviin ei vielä keskiajalla kuulunut esimerkiksi jumalanpalveluksen johtaminen tai avioliittoon vihkiminen.
1800-luvulla haskalahin myötä rabbien toimenkuva laajeni käsittämään samoja tehtäviä, joita kristillisen kirkon papeilla on. Rabbit alkoivat johtaa jumalanpalveluksia ja edustaa seurakuntaa ulospäin, eivätkä enää toimineet tuomareina ja opettajina entiseen tapaan. Konservatiivisessa suuntauksessa pyritään yhä säilyttämään myös rabbien vanhaa toimenkuvaa.
Suomen rabbit

Vuonna 2012 ensimmäiseksi suomenkieliseksi Helsingin juutalaisen seurakunnan rabbiksi valittu Simon Livson toimi koko Suomen ylirabbiinina tammikuusta 2013 marraskuuhun 2021.
Naiset rabbeina

Nykyisin kaikki juutalaiset suuntaukset ortodokseja lukuun ottamatta sallivat virallisesti myös naisten vihkimisen rabbeiksi. Ensimmäinen rabbiksi vihitty nainen oli berliiniläinen Regina Jonas vuonna 1935. Yhdysvalloissa ensimmäiset naisrabbit vihittiin 1970-luvulla.
Tunnettuja rabbeja

Luettelo tunnetuista rabbeista
Miksi maat kaatuvat

| Miksi maat kaatuvat, Vallan, vaurauden ja varattomuuden synty> Why Nations Fail: The Origins of Power, Prosperity, and Poverty |
| --- | --- |

Alkuperäisteos
Kirjailija:  Daron Acemoğlu, James A. Robinson
Genre:  historia, taloustiede, yhteiskuntatiede
Julkaistu:  2012
ISBN:  0307719219
Suomennos
Suomentaja:  Kimmo Pietiläinen
Kustantaja:  Terra Cognita
Julkaistu:  2013
Sivumäärä:  495
ISBN:  978-952-5697-59-9
Löydä lisää kirjojaKirjallisuuden teemasivulta
Miksi maat kaatuvat, Vallan, vaurauden ja varattomuuden synty (engl. Why Nations Fail) on taloustieteilijä Daron Acemoğlun ja yhteiskuntatieteiljä James A. Robinsonin kirjoittama kirja.
Miksi maat kaatuvat pyrkii selittämään monitieteisesti, miksi jotkin maat ovat vaurastuneet ja miksi toiset maat ovat pysyneet köyhinä. Kirja esittää, että esimerkiksi maantieteilijä Jared Diamondin tarjoamat maantieteeseen ja biologiaan perustuvat selitykset vallan ja vaurauden synnystä eivät ole riittäviä. Tekijät esittävät, että maissa vallitsevat instituutiot ovat ratkaisevassa asemassa maiden menestyksen synnyssä. Maissa, jossa instituutiot ovat enimmäkseen inklusiivisia eli tarjoavat ihmisille mahdollisuuksia vaikuttaa yhteiskuntaan ja elämäänsä, ihmiset ja maa ovat voineet vaurastua. Maissa, joissa instituutiot ovat ekstraktiivisia, vauraus valuu lähinnä elittien käsiin.
Aiheesta muualla

Kirjan arvio Tiede-lehdessä.
Kirjan esittely kustantajan kotisivulla.
Allison Taylor

| Allison Taylor |
| --- | --- |

Näyttelijä(t):  Cherry Jones
Kesto:  24:n tuotantokaudet 7 ja 8
Ensi- esiintyminen:  24: Redemption
Viimeinen esiintyminen:  Kausi 8: 3:00pm–4:00pm
Henkilötiedot
Ammatti:  Yhdysvaltain presidentti
Sukupuoli:  nainen
Suhteet
Puoliso(t):  Henry Taylor
Lapset:  Olivia Taylor Roger Taylor
Infobox OKNimi-testi OK: 
Allison Taylor on kuvitteellinen hahmo yhdysvaltalaisessa televisiosarjassa 24. Hahmoa esittää Cherry Jones, joka voitti roolistaan Emmy-palkinnon vuonna 2009. Taylor on ensimmäinen naispuolinen Yhdysvaltain presidentti, noustuaan valtaan Noah Danielsin seuraajana, joka nähtiin televisioelokuvassa 24: Redemption. Taylorilla on aviomies Henry sekä kaksi lasta, Olivia ja Roger.
Taustaa

Allison Taylor on Yhdysvaltain ensimmäinen naispresidentti. Entinen senaattori on seurannut politiikkaan isänsä jalanjäljissä.
Taylor on presidentti Noah Danielsin seuraaja. Hän on vahva, älykäs ja hyvään pyrkivä presidentti, jonka idealismi saattaa välillä olla heikkous. Hahmoa on verrattu Yhdysvaltain entiseen presidenttiin Barack Obamaan.
Presidentti Taylorilla on aviomies Henry sekä tytär Olivia ja poika Roger, joka on kuollut.
Aiheesta muualla

Allison Taylor 24-Wikissä (englanniksi)
Anjalankosken Kiekko

| Anjalankosken Kiekko |
| --- | --- |
Perustettu:  1989
Kaupunki:   Kouvola
Kotiareena:  Anjalankosken jäähalli
Sarjataso:  Jääkiekon III-divisioona
Värit:                
Päävalmentaja:   Timo Tähtinen
Kapteeni:   Tino Hovi
Infobox OKVirheellinen NIMI-arvo: 
Anjalankosken Kiekko Ry (lyh. AaKoo) on kouvolalainen jääkiekkoseura. Sen miesten joukkue pelaa III-divisioonaa. AaKoon kotihalli on entisen Anjalankosken kaupungin Inkeroisissa sijaitseva Anjalankosken jäähalli joka tunnetaan myös nimellä Hornankattila. Joukkue on pelannut parhaimmillaan Suomen kolmanneksi korkeimmalla sarjatasolla Suomi-sarjassa vuosina 1999–2003. AaKoon C-juniorit ovat pelanneet puolestaan parhaimmillaan SM-sarjassa asti kaudella 2001–2002. Tuosta joukkueesta Aapo Lampinen ja Valtteri Skyttä pelasivat myöhemmin Suomen alle 20-vuotiaiden maajoukkueessa asti.